CNCAV: România suspendă vaccinarea cu AstraZeneca din lotul ABV2856. Imunizarea continuă cu cele din alte tranșe de vaccin.
În ceea ce privește lotul ABV 2856 pentru care Italia a decis suspendarea temporară a vaccinării, CNCAV precizează că România a recepționat prima tranșă de vaccin AZ de 81.600 doze în data de 7 februarie. Cele 4257 doze neutilizate existente în centrele de vaccinare se înlocuiesc, astfel încât procesul de imunizare să nu fie afectat. Dr. Simin Florescu: E o măsură de precauție.
Lotul ABV2856, retras de Italia, este oprit de la vaccinare și înlocuit cu doze din alt lot de la AstraZeneca și în România, până când Agenția Europeană a Medicamentului va finaliza ancheta cu aceste doze, a anunțat, joi seara, CNCAV. România nu a primit, însă, doze din lotul ABV5300.Comitetul Național de Coordonare a Activității privind Vaccinarea (CNCAV) a transmis, joi seara, că România nu a primit doze din lotul ABV 5300. Acesta a avut 1,6 milioane de doze de vaccin, distribuite în 17 țări din Uniunea Europeană (Lituania, Estonia, Luxemburg, Letonia, Irlanda, Danemarca, Bulgaria, Austria, Grecia, Suedia,Olanda, Polonia, Spania, Franța, Islanda). Acest lot a fost suspendat temporar în mai multe state, iar Agenția Europeană a Medicamentului a demarat o investigație.În ceea ce privește lotul ABV 2856 pentru care Italia a decis suspendarea temporară a vaccinării, CNCAV precizează că România a recepționat prima tranșă de vaccin AZ de 81.600 doze în data de 7 februarie."Începând cu data de 15.02 au fost utilizate 77.049 de doze, fiind distribuite în următoarele județe: Arad, Bacău, Bihor, Bistrița-Năsăud, Botoșani, Caraș Severin, Cluj, Dolj, Galați, Gorj, Hunedoara, Iași, Maramureș, Mehedinți, Neamț, Olt, Sălaj, Satu Mare, Suceava, Timiș, Vâlcea și Vaslui. Celelate 4.257 se regăsesc în Centrele de vaccinare din județele Bacău, Bihor, Botoșani, Dolj, Gorj, Iași, Neamț, Suceava, Timiș, Vâlcea, Vaslui și 60 de doze la Centrul Regional de Depozitare Craiova", a transmis CNCAV.Ca urmare a retragerii de la utilizare în Italia, joi seara, într-o ședință la care au participat reprezentanții CNCAV, INSP, MS, ANMDMR, s-a decis "carantinarea temporară a dozelor rămase până la finalizarea evaluării Agenției Europene a Medicamentului" ca măsură de extremă precauție.În același timp, se continuă vaccinarea cu toate celelalte vaccinuri de la compania farmaceutică AstraZeneca, din celelalte loturi existente în momentul de față în România;"Cele 4257 doze neutilizate existente în centrele de vaccinare se înlocuiesc, astfel încât procesul de imunizare să nu fie afectat", transmite CNCAV."Menționăm faptul că această decizie a fost luată ca o măsură de precauție extremă, fără să existe în acest moment în România niciun argument științific care să fi impus această hotărâre. Reiterăm faptul că decizia de carantinare a lotului respectv a fost luată exclusiv pe baza evenimentului raportat în Italia", mai arată CNCAV.Joi, ca urmare a analizei preliminare a cazurilor de evenimente tromboembolice raportate în Austria cu privire la lotul ABV 5300, EMA a transmis un comunicat oficial prin care anunță faptul că la acest moment nu există indicii care să ateste o legătură de cauzalitate între vaccin și evenimentele adverse raportate.Dr. Simin Florescu: E o măsură de precauție"Dacă la noi nu au avut loc alerte legate de acest vaccin, nu trebuia să ne agităm. Dacă apar date europene care spun căs unt probleme, ne oprim din vaccinare. Ne ghidăm la datele științifice", a comentat, joi seara, la emisiunea ȘTIU.Florin Cîțu: Luăm această decizie pentru că vrem să fim precauţi.Premierul Florin Cîţu a spus că dozele "vor fi puse pentru o săptămână în carantină"."Nu este nicio decizie, noi luăm această decizie pentru că vrem să fim precauţi. Este o suspiciune în Italia şi atunci ca să fim precauţi, să nu existe nicio problemă (…). Repet, nu este o recomandare EMA (Agenţia Europeană a Medicamentului- n.red.), este doar că noi vrem să fim precauţi. Vor fi puse deoparte, vrem doar să fim precauţi", a spus Cîțu, la B1 TV.